༄༅། ། འཇམ་དབྱངས་ཕྱི་ནང་གསང་གསུམ་གྱི་
འདོད་གསོལ་བཞུགས།
༄༅། ། བླ་མ་ལྷ་ལ་གསོལ་འདེབས་དབྱངས། གསང་བ་རྡོ་རྗེའི་སྒྲ་སྙན་བཞུགས། ཨེ་མ་ཧོ། འགྱུར་
མེད་བདེ་སྟོང་ཆོས་སྐུ་གཅིག་པུ་ཉིད། ། བླ་མ་ཡི་དམ་ཞི་ཁྲོ་སྲུང་མའི་ཚུལ། ། གར་མཁན་
མིག་འཕྲུལ་ལྟ་བུར་འདོད་དགུ་རུ། ། བསྒྱུར་མཛད་སྒྱུ་འཕྲུལ་བཀོད་པ་རྨད་བྱུང་མཚར། །
ཡེ་ཤེས་ལུས་ཅན་ངུར་སྨྲིག་རྒྱལ་མཚན་ལ། ། ཆགས་པའི་ཟློས་གར་ལྷུར་བཞེས་མདོ་
སྔགས་ཚུལ། ། ཟུང་འབྲེལ་ཐུབ་བསྟན་ཡོངས་རྫོགས་ནོར་བུའི་སྐྱེས། ། སྩོལ་མཛད་བཀའ་
དྲིན་ཟླ་མེད་མགོན་ལ་འདུད། ། ཤེས་བྱའི་ཁྱོན་དང་མཉམ་པར་འཇུག་པ་ཡི། ། དཔལ་སྟུག་
མཁྱེན་པའི་ཆ་ཤས་མ་ལུས་པ། ། གཅིག་བསྡུས་གཞོན་ནུའི་ལུས་འཆང་གུར་ཀུམ་མདོག །
མི་ཤེས་འཆིང་གཅོད་རལ་གྲི་གདེངས་ལ་འདུད། ། ཕྱི་སྒྲུབ། ལི་ཁྲིའི་ལྷུན་པོར་མཚམས་སྤྲིན་
འཁྱུད་པ་བཞིན། ། བལྟ་བས་མི་ངོམས་ཐབས་ཤེས་དགྱེས་སྦྱོར་སྐུ། ། དྲན་པས་ཤེས་རབ་
སྣང་བ་འབུམ་སྟེར་བ། ། འཇམ་མགོན་ཡབ་ཡུམ་སྙིང་གི་ཟེའུ་འབྲུར་རོལ། ། ནང་སྒྲུབ། མི་
ཕྱེད་ཏིང་འཛིན་མཆོག་སྩོལ་རྡོ་རྗེ་དང་། ། དངོས་འཛིན་དྲ་བ་གཅོད་པའི་མཚོན་ཆ་
བསྣམས། ། དབྱངས་ལྡན་དཔལ་མོར་དགྱེས་པའི་བདེ་དགའ་ཡིས། ། རོལ་མཛད་སྨྲ་བའི་
དབང་ཕྱུག་གཏན་གྱི་སྐྱབས། ། གསང་སྒྲུབ། ཁམས་གསུམ་ཕྱི་ནང་གསང་བའི་ཉི་མའི་བུའི། །
སྲོག་སྙིང་དམར་ཆེམ་གསོལ་མཛད་འཁོར་འདས་ཀྱི། ། ཁྲོ་ཚོགས་བལྟ་བ་ཙམ་ཡང་བཟོད་
དཀའ་བའི། ། དྲག་ཤུལ་གར་རོལ་དཔལ་ལྡན་དུས་ཀྱི་དགྲ། ། ཨ་ཧོ་སྔོན་མཐའ་མི་མངོན་
241

འཇམ་དབྱངས་ཕྱི་ནང་གསང་གསུམ་གྱི་འདོད་གསོལ་སོགས།
སྲིད་པའི་མཚོར། ། སྡུག་ཀུན་སྐྱེ་ཤིའི་ཀློང་འཁོར་འཕྱན་པ་ལས། ། བྱིན་རླབས་གཏེར་ཆེན་
མཚུངས་མེད་མགོན་ཁྱོད་ལ། ། མཇལ་འདི་ལེགས་བྱས་སྟོང་གི་མཐུ་ཡིས་རྙེད། ། དེ་ཕྱིར་
ཁྱོད་ལ་སྐྱབས་སུ་གསོལ་བ་བདག ། ཇི་ལྟར་གྱུར་ཀྱང་ཁྱོད་མིན་སྐྱབས་གནས་གཞན། །
མི་འཚོལ་རྩེ་གཅིག་བློ་ཡིས་ལེགས་བསྟེན་ན། ། ཐུགས་རྗེའི་སྤྱན་གྱིས་མ་གཡེལ་བདག་ལ་
དགོངས། ། སྒོ་གསུམ་ཐུབ་པའི་བརྟུལ་ཞུགས་གཙང་མས་བསྡམས། ། ཟབ་རྒྱས་ཆོས་ཚུལ་
ཀུན་ལ་ནང་བྱན་ཆུད། ། རྒྱལ་བ་དགྱེས་པའི་ལམ་གྱི་རྟོགས་པས་ཕྱུག ། གཏན་བདེའི་རྩ་བ་
ཚུགས་པར་བདག་བྱིན་རློབས། ། རྣམ་འབྱེད་བློ་དང་བདུད་རིགས་འཇོམས་པའི་མཐུ། །
ལ་སོགས་གཞན་དོན་བྱེད་པའི་ཡོན་ཏན་ཀུན། ། རྫོགས་ནས་དུས་མཐར་བློ་བཟང་བསྟན་
པའི་གདུགས། ། སྲིད་རྩེར་འདེགས་པའི་ནུས་ལྡན་བདག་བྱིན་རློབས། ། ཇི་སྲིད་བཅོམ་
ལྡན་འཇིགས་མཛད་དཔའ་བོ་ཆེས། ། རང་གི་ས་ལ་འགོད་པ་དེ་སྲིད་བདག ། འབྲལ་མེད་
མ་ཡིས་བུ་བཞིན་རྗེས་བཟུང་བས། ། ཕྱི་ནང་བདུད་སྡེའི་གཡུལ་ལས་རྒྱལ་བར་མཛོད། །
བླ་མའི་ཞབས་རྡུལ་ཅོད་པན་གཙུག་དང་འགྲོགས། ། སྒོ་གསུམ་ལྷ་སྔགས་ཡེ་ཤེས་རོལ་པས་
བརྗིད། ། བྱིན་རླབས་དངོས་གྲུབ་འཛད་མེད་ཨ་མྲྀ་ཏས། ། སྙིང་གི་བུམ་བཟང་འགེངས་པ་
ཉིད་དུ་མཛོད། ། ཡབ་རྗེའི་ཐུགས་བཅུད་བསྟན་པའི་བྱ་ར་བ། ། སྐྱེ་འགྲོའི་སྲོག་བདག་ལས་
གཤིན་རྣམ་གསུམ་གྱིས། ། ལུས་དང་གྲིབ་བཞིན་མི་འབྲལ་གྲོགས་མཛད་ནས། ། འཕྲི་
ལས་རྣམ་བཞིའི་འདོད་པ་འཇོ་བར་མཛོད། ། དེ་སྐད་བསྟོད་གསོལ་སྨོན་པའི་ཅ་ཅོའི་
དབྱངས། ། མནལ་ལམ་ཟ་ཟིའི་ཚིག་རྐང་དུམ་བུར་བཅས། ། དངོས་པོ་ཞེས་བྱའི་བགྲང་
བྱར་བཅད་རྒྱའི་ཁོངས། ། སྐྱེ་མིང་མགྲིན་པའི་ལམ་ནས་བསྒྲགས་པ་དགེ།
ਰੇਨ